label_title: Арагонски кръстоносен поход
label_desc: Арагонският кръстоносен поход (1284 – 1285), е обявен от папа Мартин IV срещу краля на Арагон, Педро III Арагонски, като част от войната на Сицилианската вечерня. Причината е завладяването на Сицилия през 1281 г. от Педро. На основание на това, че кралство Арагон е предадено в папска власт през 1204 г. от дядото на Педро - Педро II Арагонски, папата отлъчва крал Педро от църквата, сваля го от трона на Арагон и назначава за крал граф Шарл Валоа, втори син на френския крал Филип III Смели.